*Likumprojekts*

**Grozījumi Dabas resursu nodokļa likumā**

Izdarīt [Dabas](http://likumi.lv/doc.php?id=12484) resursu nodokļa likumā (Latvijas Republikas Saeimas un Ministru Kabineta Ziņotājs, 2006, 2. nr.; 2007, 3., 24. nr.; 2008, 3., 13. nr.; 2009, 1., 15. nr.; [Latvijas Vēstnesis](https://likumi.lv/ta/id/298834), 2010, 206. nr.; 2013, 194., 232. nr.; 2014, 199. nr.; 2016, 241., 254. nr.; 2018, 90. nr.; 2019, 75., 240. nr.) šādus grozījumus:

**1. 1. pantā:**

**izteikt 1. punktu šādā redakcijā:**

**“1) apsaimniekotājs –** ražotāja paplašinātās atbildības sistēmas komersants, kas ir dabas resursu nodokļa maksātājs vai komercsabiedrība, kas, pamatojoties uz līgumu, kas noslēgts ar dabas resursu nodokļa maksātāju, organizē un koordinē attiecīgās ražotāja paplašinātās atbildības sistēmas darbību;”;

**izslēgt 2., 12. un 13. punktu;**

**papildināt 1. pantu ar 14. un 15. punktu šādā redakcijā:**

“14) **preces ražotājs** – dabas resursu nodokļa maksātājs par iepakojumu un vienreiz lietojamajiem galda traukiem un piederumiem, videi kaitīgām precēm un transportlīdzekļiem atbilstoši šā likuma 3. pantam;

15) **ražotāja paplašinātās atbildības sistēma** – pasākumu komplekss, kura ietvaros preces ražotājam ir finansiāla atbildība vai finansiāla un organizatoriska atbildība par savas tirgū laistās preces un iepakojuma atkritumu efektīvu apsaimniekošanu.”.

**2. Aizstāt 3. panta pirmajā prim daļā vārdus “apsaimniekošanas sistēmas ”ar vārdiem “r**ažotāja paplašinātās atbildības sistēmas**”.**

3. Izteikt II nodaļas nosaukumu šādā redakcijā:

**“II nodaļa. Atbrīvojumi no nodokļa samaksas un ražotāja paplašinātās atbildības sistēmas piemērošana”**

4. Papildināt likumu ar 6.1 pantu šādā redakcijā:

“6**.1 pants. Ražotāja paplašinātās atbildības sistēmas piemērošana**

(1) Ražotāja paplašinātās atbildības sistēmu atbilstoši šim pantam un šā likuma 7., 8., 9. pantam un II1 nodaļai, neatkarīgi no izmantotās tirdzniecības metodes, kā arī neatkarīgi no distances līguma atbilstoši normatīvajiem aktiem par distances līgumu, piemēro:

1) transportlīdzekļiem, uz kuriem attiecas Nolieto transportlīdzekļu apsaimniekošanas likuma 3. panta pirmā daļa;

2) iepakojumam, izņemot depozīta iepakojumu, vai vienreiz lietojamajiem galda traukiem un piederumiem, izņemot vienreiz lietojamus galda traukus un piederumus, kas izgatavoti no plastmasas (polimēriem) un to kompozītmateriāliem (laminātiem);

3) videi kaitīgām precēm.

(2) Ražotāja paplašinātās atbildības sistēmu depozīta iepakojumam piemēro atbilstoši šā likuma 8.1 pantam, Iepakojuma likumam un normatīvajiem aktiem par depozīta sistēmas darbību.

(3) Valsts un pašvaldību institūciju kompetence ražotāja paplašinātās atbildības sistēmas piemērošanā:

1) atkritumu apsaimniekošanas valsts plānā Vides aizsardzības un reģionālās attīstības ministrija ietver uzdevumus un pasākumus ražotāja paplašinātās atbildības sistēmas pilnveidošanai;

2) informāciju par ražotāja paplašinātās atbildības sistēmas piemērošanu, sarakstu ar apsaimniekotājiem un informāciju par apsaimniekotāju attiecīgā atkritumu veida apsaimniekošanu, tai skaitā par atkritumu pārstrādes un reģenerācijas apjomiem, Vides aizsardzības un reģionālās attīstības ministrijas padotībā esoša iestāde publicē savā tīmekļvietnē;

3) pašvaldība, organizējot un plānojot atkritumu dalītu vākšanu savā administratīvajā teritorijā atbilstoši normatīvajiem aktiem par atkritumu apsaimniekošanu, sadarbojas ar apsaimniekotājiem.

(4) Apsaimniekotājiem ir šādi pienākumi:

1) nodrošina savu vai līgumpartneru Latvijas Republikas teritorijā tirgū laisto preču un iepakojuma atkritumu efektīvu apsaimniekošanu, ieskaitot attiecīgā veida atkritumu dalīto savākšanu, šķirošanu, pārstrādi un reģenerāciju, lai sasniegtu normatīvajos aktos par iepakojumu un atkritumu apsaimniekošanu noteiktos mērķus;

2) nodrošina, ka tā līgumpartnera maksājumi, kas sedz šā panta sestajā daļā noteiktās izmaksas, pēc iespējas diferencēti attiecībā uz konkrētām precēm vai līdzīgu preču grupām un preču iepakojumu, ievērojot Atkritumu apsaimniekošanas likumā noteikto atkritumu apsaimniekošanas veidu prioritāro secību, un iespēju robežās īstenojot vienmērīgu iekšējā tirgus darbību;

3) savā darbībā un lēmumu pieņemšanā ievēro caurredzamības principu, tostarp pamatojot ar ražotāja paplašinātās atbildības sistēmas īstenošanu saistītās izmaksas;

4) nodrošina ikgadēju neatkarīgu ražotāja paplašinātās atbildības sistēmas auditu, kura ietvaros novērtē:

a) sistēmas finansiālo pārvaldību atbilstoši šā panta sestajā daļā noteiktajām prasībām;

b) datu kvalitāti, kas tiek iesniegti Vides aizsardzības un reģionālās attīstības ministrijas padotībā esošai iestādei;

5) informē atkritumu radītāju un valdītāju par atkritumu rašanās novēršanas pasākumiem, preču un iepakojuma atkārtotas izmantošanas iespējām, par preču atkritumu un izlietotā iepakojuma sagatavošanas atkārtotai izmantošanai un dalītās savākšanas vietām, piesārņošanas novēršanu, kā arī organizē pasākumus, kas veicina atkritumu radītāju un valdītāju iesaistīšanos dalītās atkritumu savākšanas sistēmā;

6) publicē savā tīmekļvietnē informāciju par:

a) dibinātājiem, biedriem, dalībniekiem vai akcionāriem;

b) nodokļa maksātāju, kas ir noslēguši līgumus par piedalīšanos ražotāja paplašinātās atbildības sistēmā, skaitu;

c) līgumpartneru maksu par piedalīšanos ražotāja paplašinātās atbildības sistēmā, norādot maksu *euro* par tirgū laisto preču un preču iepakojuma svara vienību;

d) komersantu, ar kuriem noslēgti līgumi par attiecīgā veida atkritumu sagatavošanu atkārtotai izmantošanai, reģenerāciju vai pārstrādi, atlases procedūru;

7) nodrošina ka ražotāja paplašinātās atbildības sistēma ir atvērta visiem preces ražotājiem un tās piemērošanas nosacījumi ir vienlīdzīgi, nediskriminējoši un nerada nesamērīgu administratīvu slogu, tostarp mazajiem un vidējiem komersantiem.

(5) Apsaimniekotājs informē sabiedrību atbilstoši šā panta trešās daļas 2. punktam un ceturtās daļas 6. punktam, izņemot gadījumus, kad izplatāmā informācija ir komercnoslēpums atbilstoši Komercnoslēpuma aizsardzības likumam.

(6) Preces ražotājs, lai nodrošinātu ražotāja paplašinātās atbildības sistēmas darbību, sedz šādas izmaksas par precēm un iepakojumu, ko laiž tirgū Latvijas Republikas teritorijā:

1) izmaksas par attiecīgā veida atkritumu apsaimniekošanu, ieskaitot šo atkritumu dalīto savākšanu, šķirošanu, pārstrādi un reģenerāciju, lai sasniegtu normatīvajos aktos par iepakojumu un atkritumu apsaimniekošanu noteiktos mērķus, atskaitot ieņēmumu daļu, kuru tas tieši vai pastarpināti gūst no atkārtotas izmantošanas, nošķiroto, reģenerējamo sadzīves atkritumu tirdzniecības;

2) izmaksas par informācijas sniegšanu atkritumu radītājam un valdītājam saskaņā ar šā panta ceturtās daļas 5. punktu;

3) izmaksas par šā likuma 7. panta otrās daļas 2. un 5. punktā, 8. panta otrās daļas 4. un 5. punktā un 9. panta otrās daļas 4. un 5. punktā noteiktā pārskata

par tirgū novietoto preču un preču iepakojuma apsaimniekošanu, sagatavošanu un iesniegšanu Vides aizsardzības un reģionālās attīstības ministrijas padotībā esošajā iestādē.

(7) Ja trešās valsts persona laiž tirgū preci Latvijas Republikas teritorijā, tas var piedalīties ražotāja paplašinātās atbildības sistēmā ar nosacījumu, ka ir reģistrēts Valsts ieņēmumu dienestā kā nodokļu maksātājs vai ir rakstveidā pilnvarojis personu, kas veic komercdarbību Latvijas Republikas teritorijā, pārņemt attiecīgā trešās valsts preces ražotāja saistības Latvijas Republikas teritorijā attiecībā uz šajā pantā noteikto ražotāja paplašinātās atbildības pienākumu izpildi. Trešās valsts persona informē **apsaimniekotāju** par šo pilnvaroto personu.”

5. Aizstāt 7. panta pirmās daļas 1. punktā vārdus “nolietotu transportlīdzekļu apsaimniekošanas sistēmu“ ar vārdiem “nolietotu transportlīdzekļu ražotāja paplašinātās atbildības sistēmu (turpmāk – nolietotu transportlīdzekļu apsaimniekošanas sistēma).

6. 8. pantā:

aizstāt pirmās daļas 1. punktā vārdus “izlietotā iepakojuma vai vienreiz lietojamo galda trauku un piederumu apsaimniekošanas sistēmu” ar vārdiem “izlietotā iepakojuma vai vienreiz lietojamo galda trauku un piederumu ražotāja paplašinātās atbildības sistēmu (turpmāk – izlietotā iepakojuma vai vienreiz lietojamo galda trauku un piederumu apsaimniekošanas sistēma)”;

papildināt pantu ar pirmo divi prim daļu un pirmo trīs prim daļu šādā redakcijā:

„(12) Nodokļa maksātājs, kura radītā izlietotā iepakojuma apjoms kalendārā gada laikā ir 300 kilogrami vai vairāk, piedalās ražotāja paplašinātās atbildības sistēmā, slēdzot līgumu ar apsaimniekotāju par dalību izlietotā iepakojuma apsaimniekošanas sistēmā, vai pats izveido un piemēro šādu sistēmu.

(13) Nodokļa maksātājs, kurš nepilda šī panta 12 daļā noteikto pienākumu, maksā nodokli divkāršā apmērā.

papildināt otrās daļas 5. punktu pēc vārdiem un pieturzīmes “un nemaksā nodokli,” ar vārdiem un pieturzīmi “un iepakojuma vai vienreiz lietojamo galda trauku un piederumu apsaimniekotājs, kura līgumpartneri nemaksā nodokli par iepakojumu vai vienreiz lietojamiem galda traukiem un piederumiem,”;

**izslēgt divpadsmito daļu.**

7. 9. pantā:

aizstāt pirmās daļas 1. punktā vārdus “videi kaitīgu preču apsaimniekošanas sistēmu” ar vārdiem “videi kaitīgu preču ražotāja paplašinātās atbildības sistēmu (turpmāk – videi kaitīgu preču apsaimniekošanas sistēma)”;

papildināt otrās daļas 5. punktu pēc vārdiem un pieturzīmes “un nemaksā nodokli,” ar vārdiem un pieturzīmi “un videi kaitīgu preču atkritumu apsaimniekotājs, kura līgumpartneri nemaksā nodokli par videi kaitīgām precēm,”;

**izslēgt desmito daļu.**

8. Izslēgt 24. panta piektās daļas 2. punktā vārdus „un viena maisiņa svars ir lielāks par trim gramiem (1000 maisiņu svars pārsniedz trīs kilogramus)”.

9. Papildināt 30. pantu ar piekto daļu šādā redakcija:

„(5) Vides aizsardzības un reģionālās attīstības ministrijas padotībā esošā iestāde uzrauga un kontrolē ražotāja paplašinātās atbildības sistēmas piemērošanu.”

10. Papildināt pārejas noteikumus ar 35. un 36. punktu šādā redakcijā:

“35. Ražotāja paplašinātās atbildības sistēmām, kas uzsākušas darbību pirms 2018. gada 4. jūlija, ir saistošas šā likuma 6.1 panta prasības no 2022. gada 1. janvāra.

36. Šā likuma 8. panta pirmā divi prim daļa un pirmā trīs prim daļa stājas spēkā 2022. gada 1. janvārī.”

11. Papildināt informatīvo atsauci uz Eiropas Savienības direktīvām ar 14. punktu šādā redakcijā:

“14) Eiropas Parlamenta un Padomes 2018. gada 30. maija Direktīvas (ES) 2018/851/ES, ar ko groza Direktīvu 2008/98 par atkritumiem (Dokuments attiecas uz EEZ).”

Vides aizsardzības un

reģionālās attīstības ministrs J. Pūce